钦定古今图书集成/明伦汇编/闺媛典/第286卷 > 皇清十九 > 沈妇洪氏
## 钦定古今图书集成/明伦汇编/闺媛典/第286卷 > 皇清十九 > 沈妇洪氏

按《海盐县志》：“洪氏，甘泉乡穷民女。年十六，父溺死于河仓卒间，母以字邻人沈某。沈家贫，不给饔飧从军，调征三衢不归，舅姑相继丧，饥寒交迫，氏茹草饮水，卧病不起。屋主恐遗累，驱诸门外，遂匍匐本坊土祠祷祝，晚即死于旧居田侧沟浍间，雷雨交作，阅数日神色不变，里人收厝焉。”